JohanHeinsen/ENO huggingface dataset:
Lolland-Falsters Stifts-Tidende, 1833-07-05
Ogsaa Jydland har i de sidste Dage af f. M. været hjemsøgt af Torden, der ledsagedes af Hagl eller egentlige Jisstumper af overordentlig Størrelse, i Almindelighed som Valnødder, men tildeels endogsaa af Omfang som en Specie. Mariebo. Det aarlige Landemode blev afholdt den 3die ds. i Domkirken her i Byen, under Præsidium af Hs. Hobh. Hr. Kammerh., Stiftamtmand v. Jessen, Com. af Dr. &c., og Hs. Høiærv. Hr. Biskop Møller, Dr. theol. & philos, Ridder af Dr. og Drid. Dhrr. Stiftsprovsten og Herredsprovsterne, samt mange andre Geistlige, overværede Høitideligheden.
Lolland-Falsters Stifts-Tidende, 1833-07-05
For en talrig Forsamling prædikede Hs. Velærv. Hr. Pastor Koch i Horbelov paa Falster over Ev. Math. 11 Cap. 25 V. til Capitelets Ende. Talen var meget skjøn og opbyggelig.
Lolland-Falsters Stifts-Tidende, 1833-07-05
Selskabet til Oplysningens og Jndustriens Fremme foretager først Præmie=Uddeelingen for 1832 naar Præmie-Pløining og Dyreskue finder Sted længere hen i Sommeren.
Lolland-Falsters Stifts-Tidende, 1833-07-05
Markedet i Rødby den 2den dennes var besøgt af mange Kjøbere, og Afsætningen var god for Handels mændene. Borgemester i Nakskov og Herredsfoged i Sønderherred, Hr. Cancelliraad Pontoppidan, er allernaadigst udnævnt til virkelig Justitsraad; ligeledes Hr. Stadshauptmand Clausen i Nakskov til Ridder af Dannebrog.
Lolland-Falsters Stifts-Tidende, 1833-07-05
Den i lang Tid her herskende saakaldte La Grippe synes nu at være i betydelig Aftagen, og Febersygdom mene ere mindre hyppige.
Lolland-Falsters Stifts-Tidende, 1833-07-05
Med Fornøielse anmelde vi, at efter de nu indløbne Efterretninger har den i den senere Tid faldne Regn ikke gjort nogen betydelig Skade paa Kornet her i Landet. Siden den 1ste dennes har Veiret været godt og Alt lover en god Høst.
Lolland-Falsters Stifts-Tidende, 1833-07-05
Ved Fugleskydningen i Bangshauge her ved Mariebo den 28de f. M. tilfaldt Hr. Secretair Bagger, for venstre Ring, en Flødeskee, ved Hr. Fulmægtig FinksSkud; Hr. Sognefoged H. Michelsen i Abildtorpe, for høire Ring, en Peberbøsse; Hr. Slagtermester Plamboeck, for Rigsæblet, 6 Theeskeer, ved Hr. Skrædermester Andersens Skud; Dhrr. Handelsbetiente Holm & Krøyer, for Sværdet, 6 Theeskeer, ved Hr. Kammerraad Lunddahls Skud; Hr. Assessor Vett i Rodby, for venstre Hoved, et Par Saltkar, ved Hr. Fuldmægtig Vogelsangs Skud; Hr. Postmester Møller, for høire Hoved, en Kagekniv, ved Hr. Kjøbmand Brabrands Skud; Hr. Forpagter Madsen paa Høibygaard, for venstre Vinge, en Potageskee; Hr. Kobbersmed Trap fra Sarkjøbing, for høire Vinge, en Kalotskee; Hr. Fuldmægtig Fink, for Halen, en Sukker skaal; Hr. Secretair Schouboe, for Brystpladen, 12 Spiseskeer, ved Hr. Fuldmægtig Finks Skud. – Efter Fugleskydningen blev der dandset i Skoven til næste Dags lyse Morgen.
Lolland-Falsters Stifts-Tidende, 1833-07-05
Den 28de Juni solgtes Species paa Kjøbenhavns Børs til 12 Mk. 8 s.
Lolland-Falsters Stifts-Tidende, 1833-07-05
Bekjendtgjørelser. Nakskovs borgerlige Skydeselskab afholder sin aarlige Fugleskydning den 19de og 20de Juli. Den sædvanlige Generalforsamling paa Byens Raadhuus forinden er berammet til den 8de d. M., om Eftermiddagen Kl. 5, hvor de, der maatte ønske sig som Medlemmer af Selskabet, i Overeensstemmelse med Lovene kunne blive optagne. Nakskov, den 4de Juli 1833. D. Diderichsen, Selsk. Casserer.
Lolland-Falsters Stifts-Tidende, 1833-07-05
Auction. Efter Begjæring af Skifteretten i afdøde Postbud Peter Jensens og siden afdøde Enkes Anne Hansdatters Boe, afholdes 3de Auktioner over Boets Huus No. 65 i denne Byes Østergade, bestaaende af 10 Fag Forhuus og 3 Fag Baghuus med Grund og Hauge, og en Bilæggerkakkelovn, nemlig: Fredagene den 26de Juli, 2den og 9de August førstkommende, om Formiddagen Kl. 11. Conditionerne erfares paa mit Contoir. Nykjøbing paa Falster, den 28de Juni 1833. Møller.
Lolland-Falsters Stifts-Tidende, 1833-07-05
Licitation. Torsdagen den 11te Juli d. A., Formiddag Kl. 10, st., bliver paa Raadstuen her i Byen, efter Stiftamsets Befaling, afholdt offentlig Licitation over Opførelten af trende Steenkister og forskjellige Overkjørseler paa den mindre Landevei imellem Nakskov og Rødby ved Gammelgaard og Christianssæde. Conditioner og Overslag, kunne forinden erholdes til Eftersyn paa mit Contoir. Nakskov, den 30te Juni 1833. Pontoppidan.
Lolland-Falsters Stifts-Tidende, 1833-07-05
Jndkaldelser.
Lolland-Falsters Stifts-Tidende, 1833-07-05
Ved Proclama af Dags Dato, som læses inden vedkommende Retter, ere Creditorerne i Stervboet efter den i Aaret 1826 her i Byen ved Døden afgangne forhenværende Kjøbmand Jens Krøyer og Hustrue, Jacobine, født Just, indkaldte med 12 Ugers Varsel til for undertegnede Skifteret at anmelde og beviisliggjøre deres Fordringer. Hvilket herved endvidere bekjendtgjøres. Nakskovs Skifteret, den 30te Juni 1833. Pontoppidan. Hammerich.
Lolland-Falsters Stifts-Tidende, 1833-07-05
Creditorerne i Stervboet efter Vognmand Anders Hansen her i Byen indkaldes herved, i Følge Plac. 26de Octbr. 1792, med 12 Ugers Varsel, til for undertegnede Skifteret at anmelde og beviisliggjøre deres Fordringer. Nakskovs Skifteret, den 30te Juni 1833. Pontoppidan. Hammerich.
Lolland-Falsters Stifts-Tidende, 1833-07-05
Creditorerne i Stervboerne efter følgende Afdøde, under Baadesgaards Godses Skiftejurisdiction, nemlig: 1. Huusmand Hans Nielsen Buch og Hustrue Ane Sophie Poulsdatter af Dannemarre, 2. Huusmand og Skomager Niels Andersen af Gloslunde, 3. Tjenestekarl Peder Hansen hos Gaardmand Peder Larsen i Dannemarre, og 4. Ungkarl Johan Ottesen, afdøde Gaardmand Otte Hansens Søn af Charlottenlund, indkaldes herved med 12 Ugers Varsel til for mig, som Skifteforvalter, at anmelde og beviisliggjøre deres Fordringer. Gloslunde, den 3die Juli 1833. H. Møller.
Lolland-Falsters Stifts-Tidende, 1833-07-05
Capital, som anbydes. Fra Grevskabet Christianssædes Overformynderi kan strax erholdes til Laans imod lovbefalet Sikkerhed 1268, Rbd. 1 Mk. 13 s. Sedler og Tegn; hvilket herved bekjendtgjøres.
Lolland-Falsters Stifts-Tidende, 1833-07-05
Grevskabet Christianssædes Overformynderi, den 27de Juni 1833. J. M. Lytzen. Tilkjøbs.
Lolland-Falsters Stifts-Tidende, 1833-07-05
At jeg ved Vandholm er forsynet med Fyrre-Tømmer og Brædder af forskjellige Dimensioner, saavel norske som svenske, her brugelige, samt Jern, Tjære, Steenkul, aalborger og norsk Sild, Muur- og Tagsteen, undlader jeg ikke at bekjendtgjøre for de, der med disse Artikler ville unde mig deres Søgning. Til Efterretning tjener, at Hr. Selmer besørger mine Forretninger i Bandholm. Mariebo, den 3die Juli 1833. J. Henrichsen.
Lolland-Falsters Stifts-Tidende, 1833-07-05
Ved Nakskov hollandske Mølle kan erholdes tilkjøbs fede Sviin, der ogsaa ombyttes med magre, alt efter Liebhavernes Leilighed. Perlegryn, Havregryn, tørre Kirsebær, Catrineblommer, Krakmandler, Figen og alle Sorter Urtekramvare bekommes paa Apotheket i Rødby.
Lolland-Falsters Stifts-Tidende, 1833-07-05
Til Leie. Gaarden No. 183, beliggende. Aarskov. i denne Byes Hovedgade, og forTiden beboet af Hr. Byskriver Oest, er at faae til Leie til anstundende Michaeli Flyttetid, naar Man derom henvender sig til Eieren eller Undertegnede. M. Røepstorff. Tabt.
Lolland-Falsters Stifts-Tidende, 1833-07-05
En Brasselet med grøn Steen er den 5te Juli tabt paa Veien fra Mariebo til Vaabensted. Finderen bedes, imod en Douceur, at aflevere den paa Addressecontoiret.
Lolland-Falsters Stifts-Tidende, 1833-07-05
Fortegnelse. over uindløste Breve ved Mariebo Postcontoir udi April Qvartal 1833. Porto. 1. Gaardmand Poul Pedersen i Østofte. . . 14 s. 2. Mariane Jeppesdatter i Norre . . . . . . 14 – 3. Peder Mathisen ved Mariebo Ladegaard, 3 – 4. Rasmus Andersens Enke i Skottemarke . 14 –H. Hr. J. H. Wrede paa Wredeslund . . . . 14 6. Ditto. . . . . . . . . . . . . . . . . . . 14 - 7. Morten Hansen i Hildestolpe. . . . . . . 21 - 8. Hr. Charles Bøhm i Maribo (Post restante) 3 – 9. Provst Bryndoms Datter Marie Lucie . . 14 – 10. Hans Rasmussen i Wiet . . . . . . . . 14 – 11. Skrædersvend N. Goldbeck i Mariebo. . . 14 - 12. Karen Rasmusdatter i Grimstrup. . . . . 14 – 13. Hr. Fuldm. J. Schytte i Mariebo. . . . 3 – 14. Mad. C. Meier, fød Clausen, i Mariebo 22 – 15. Gaardmand Hans Marcussen i Mageltvin 30 – Morten Hansen i Veileby. . 25 – 17. Friderich Krause i Hillested. . . . . . . . 4 – 18. Skolelærer Kranker i Kronge. . . . . . . 3 – 19. Hans Nielsen Rosningen ved Pederstrup. 3 – 20. Hr. Peter Christiansen a Farm. . . . . . 3 – 21. Ditto . . . . . . . . . . . . . . . . . . 3 – 22. Hr. Capitain Winckler 3 Faroe. . . . . . 3 – 23. Væver Johan Hansen i Øster Karleby . . 14 – Mariebo Postcontoir, den 4de Juli 1833. P. Møller, adj. Postm.
Lolland-Falsters Stifts-Tidende, 1833-07-09
Lollands og Falsters Stifts Kongelig alene privilegerede. Addressecontoirs Efterretninger. Syvogtyvende Aargang. Nummer 55. Udgives 2 Gange ugentlig fra C. C. Schultz's Enkes Bogtrykkeri i Mariebo. Forsende, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1833-07-09
Jndenlandsk. Den 1ste Juli, om Morgenen Klokken 8, forlod Hans Majestæt Kongen og Deres kongelige Høiheder Prinds Frederik Carl Christian og Prindsesse Vilhelmine Marie atter Altona, ledsagede af alle Jndvaanernes Velsignelsesønsker, og fortsatte Reisen til Kiel paa den nylig anlagte Landevei. "De faa Dage - hedder det fra Altona i hvilke vi nøde den Lykke, at have vor almeenelskede Landsfader, hans Datter Vilhelmine, som alle Gratier smykke, tilligemed hendes Gemaal, hos os, skulle stedse være os uforglemmelige! Af de danske Øer i det vestindiske Archipel var St. Thomas hidtil, som bekjendt, en fuldkommen Frihavn.
Lolland-Falsters Stifts-Tidende, 1833-07-09
En vigtig kgl. Forordning af 6te f. M. tilstaaer nu og saa St. Croix store Friheder og Lettelser, ligesom den ogsaa tilveiebringer den størst mulige Simpelhed i Toldpligtigheden og Afgivtsydelsen, saa at der fra samme vil kunne regnes en ny Periode i den danske vestindiske Handel. J Henseende til Skibsfarten bestemmer der saaledes: at alle Skibe, uden Undtagelse, indenlandske eller fremmede, fra indenlandsk eller fremmed Sted, tilstædes Adgang til St. Croix, og at de kunne der udlosse eller indtage Ladning i Havnen ved Christians sted og paa Ankerpladsen ved Frederiksted. De hidtil paabudne Afgivter af Skibe ere ophævede, og derimod Ankrepenge af Læstedrægtigheden anordnede. Alle Varer af indenlandsk eller fremmed Oprindelse, fra indenlandsk eller fremmed Sted, maa indgaae ved Toldstederne i Christianssted og Frederiksted, nogle afgivtsfrit, nogle fortoldes med 5 Procent, nogle med 12 1/2 Proc., nogle med halv Told. Alle Varer uden Undtagelse maa udføres fra St. Croix ved benævnte 2 Toldsteder i indenlandske eller fremmede Skibe, under bestemte Vilkaar og Afgivter. Til Toldembedsmændene betales i Sportler 36 af Toldens Beløb. Fra 1ste Octbr. d. A., skal Forordningen sættes i Udøvelse.
Lolland-Falsters Stifts-Tidende, 1833-07-09
Ved Viborg Landsoverrets Dom er Premierlieutenant Tirsdagen den 9 Juli 1833. Krey af Veicorpset, som var sigtet for Misbrug af sin Embedsmyndighed, samt for Overtrædelse af Placaten om Forbud mod Brugen af skjulte Vaaben, bleven tilkjendt at bøde 50 Rbd. Sølv til Horsens Fattigkasse. og 40 Rbd. til samme Byes Politikasse, samt desforuden Sagens Omkostninger. Ved Horsens Kjøbstads Extraret var han af Overauditeur, Byfoged Ræder dømt til at bøde 40 1/2 Lod Sølv til Politikassen, betale en Mulct af 80 Rbd. Sølv, og til Fattigkassen 50 Rbd. Sølv, samt efter to af Retten udnævnte Mænds Skjøn betale Commissionair Larsen i Horsens en passende Erstatning for de ham tilføiede Saar.
Lolland-Falsters Stifts-Tidende, 1833-07-09
Den ved sit udmærkede Fædrelandssind og mange patriotiske Foretagender bekjendte Præst, Consistorialassesfor Ridder Krarup i Vivild, er for nogle Dage siden død, under et Besøg paa Constantinsborg, i en Alder af 65 Aar.
Lolland-Falsters Stifts-Tidende, 1833-07-09
Efter Forlydende skal der i Kbhavn opbygges to Stiftelser for formuende vanvittige Mennesker, hvis Familie ønsker at beholde dem i Nærheden. Den ene siges at ville blive opført udenfor Nørreport.
Lolland-Falsters Stifts-Tidende, 1833-07-09
Det var en Smed ved Holmen, der fra Dreng havde tjent sig op til Mester, og hans Søn, en haabefuld Elev af den polytechiske Anstalt, som den 14de f. M. druknede paa en Fisketour i Renden ved Kjøbenhavn. Glæde over den usædvanlig skjønne Fangst bragte Sønnen til at gjøre vilde Spring omkring i Baaden, og Faderen vilde just advare ham, da han sprang op paa Rælingen, tabte Ballancen og, ved at gribe i Masten, bragde den ranke Baad til at kantre. Sønnen søgte nu forgiæves at redde Faderen, en Mand paa 60 Aar, og efter en udmattende Anstrængelse druknede Begge. De øvrige 2 (ikke 4) Personer, som vare i Baaden, reddede sig.
Lolland-Falsters Stifts-Tidende, 1833-07-09
Forleden Dag fandt Man i Frederiksholms Canal, i Kbhavn, Liget af en ni Aars gl. Dreng, hvis Fader, Udgiveren af Bladet "Ossian, den blinde Lade, havde 8 Dage i Forveien sendt ham en Aften Kl. 8 hen i Urteboden at kjøbe Tobak, ved hvilken Leilighed Drengen sandsynligen er ved Vaade eller af andre Drenge styrtet ud over det lave Bolværk. Ligeledes har Man fundet Liget af en Mand i Dyrehaugen, efter Forlydende en Copiist, der af Næringssorg skal have taget Livet af sig; han skal efterlade sig Kone og Børn. Til disse Ulykkestilfælde kan endnu føies det, at den som Orgelbygger fordeelagtigen bekiendte Oppenhagen, derhar bygget det herlige Orgel i Frue Kirke, er forleden funden død paa Assistentskirkegaarden.
Lolland-Falsters Stifts-Tidende, 1833-07-09
J Politivennen gjøres opmærksom paa en slem Sprog bommert paa et Skildt over en Boutikdør paa Hjørnet af Violstrædet og Rosengaarden i Kbhavn, hvorpaa der staaer Urtekræmmerhandel (altsaa Handel med Mennesker!) i Stedet for Urtekramhandel.
Lolland-Falsters Stifts-Tidende, 1833-07-09
De seneste, fra forskjellige af Landets Egne indløbne Beretninger og Udsigterne til Høsten lyde dog ikke saa ugunstige, som Man efter den lange Tørke og de udspredte Rygter kunde have formodet. Navnligen synes den hist og her med Tordenveirene fulgte Hagel kun at have gjort Skade paa enkelte Strog; men ikke at have været saa fordærvelig for Rapssæden i Marsken, som det heed. Jmidlertid havde den indtraadte Regn ikke ret længe meere kunne udeblive, naar ikke Udsigterne selv til en nogenlunde taalelig Høst skulde været forsvundne; og navnligen i Landets mere høitliggende Egne har virkelig Sommersæden allerede lidt betydeligt. Nu derimod tor Man dog i det Hele taget nok love sig en om just ikke givtig, saa dog, hvad Godheden angaaer, tilfredsstillende Høst. Til Hofletten ere udsigterne derimod kun maadelige.
Lolland-Falsters Stifts-Tidende, 1833-07-09
Da Man synes almindeligt at antage, at Bælgfrugterne i Aar kun ville give en maadelig Høst, og Havren, hvad Qvantiteten angaaer, langt staae tilbage for en almindelig Høst, saa har dette omsider opvakt Speculationsaanden i Tønningen, hvor Man for et Par Uger siden til forhøiede Priser har gjort betydeligt Opkjøb af bemeldte to Artikler. Ogsaa Hvede af bedste Qvalitet fandt nogen Afsætning.
Lolland-Falsters Stifts-Tidende, 1833-07-09
Det den 14de f. M. ved Thorup Strand, i Havet drivende, fundne Vrag var en liden Skonnert, der saavel paa Dækket som paa Siderne var begroet med lang Søtang og paamalet: Laimable Adele. Bdr. Jnventariet, saavelsom Masterne, vare borte og Skibet fuldt af Vand. De indtil den 16de af Lasten bjergede Fade vare for det meste Oxhovder; de øvrige Fade og Piber. De Førstnævnte indeholdt formodentlig Viin, de andre fransk Brændeviin; men en stor Deel vil sandsynligviis være fordærvet, da Foustagerne ere meget utætte.
Lolland-Falsters Stifts-Tidende, 1833-07-09
J Stormen Natten imellem den 11te og 12te Juni blev et dansk Lodsfartøi fra Blankenese, ført af Skipper Paul Junge, i Canalen paaseilet af Skibet "John af London, Skipper Morey. Skipper Junge og 3 Mand bleve med megen Anstrængelse frelste ombord paa det engelske Skib, og Natten derpaa landsatte ved Deal. Den 4de Mand i Lodsfartøiet kunde Man derimod ikke bjærge, og begge Skipperne antoge, at Skibet var sjunket strax efter at det var blevet klart af det engelske Skib. Jmidlertid have 2 til Deal den 13de ankomne Ostindiefarere udsagt, at have den foregaaende Eftermiddag ved Beachy Head seet et dansk Lodsfartøi, der syntes at have meget Vand inde, og med kun een Mand paa Dækket. Da dette upaatvivleligen var Junges Fartøi, haabede Man, at det var kommet i Havn i Nærheden.
Lolland-Falsters Stifts-Tidende, 1833-07-09
Fra Vestkysten af Jydland berettes, at det Offentlige har beordret Undersøgelse angaaende en der for ikke længe siden gjort Fallit.
Lolland-Falsters Stifts-Tidende, 1833-07-09
Ved Veile fangedes den 20de f. M. 4 skjønne Fisk af Delphin-Ordenen; den største var næsten fem Alenlang.
Lolland-Falsters Stifts-Tidende, 1833-07-09
Den forleden omtalte Jldebrand hos en Enke i Vol ling er efter al Formodning opkommen ved Brugen af en Nøglebøsse, da det ved Politiforhørerne er oplyst, at tvende Drenge paa 14 og 15 Aar, en Time for Jlden opkom, affyrede 2de Skud ind imod Husets Væg.
Lolland-Falsters Stifts-Tidende, 1833-07-09
Det Tordenveir, som rasede her i Slutningen af forrige Maaned, har, som Man nu erfarer, strakt sig over hele Riget, og paa adskillige Steder anrettet temmelig betydelig Skade. J Natten til den 28de Juni slog Lynilden ned i Apotheket i Frederikshavn. Den havde banet sig Vei igjennem en Skorsteen til et Kakkelovnsrør ud i Apotheket, hvor den deels omvæltede, deels sønderslog alle Flasker og Bøsser. Tvende andre Lynstraaler gjennemkrydsede i forskjellige Retninger Huset og afstedkom en skrækkelig Forvirring og Ødelæggelse. Bygningen blev vel ikke antændt, men den er at ansee for saa godt som ødelagt. Man forestille sig den Ængstelse og Skræk, der maa have betaget Beboerne, hvoraf 10 Børn begræde Tabet af en 2 Dage i Forveien hensovet Moder, og de Øvrige overraskedes ved at see en Kone, der stod midt i Skorstenen, aldeles bedøvet af Luftens Presning, og Apotherens, Hr. Hansens, ældste Datter ligge længe besvimet. – J Ribe og Omegn var Uveiret saa frygteligt, at kun Faa mindes at have oplevet dets Mage. J selve Byen slog Lynilden ned i et eenligt Huus i Bispegade. Til Lykke vare ingen af Beboerne tilstæde da Nedslaget skete. Ligesom i Frederikshavn anrettede Lynilden nogen Skade inden i Huset, men antændte det ikke. Derimod slog den ned i et af Udhusene til Bondegaarden Gersdorffsgave, en Fjerdingvei fra Ribe, hvorved hele Gaarden blev lagt i Aske.
Lolland-Falsters Stifts-Tidende, 1833-07-09
J Landsbyen Hillerup blev en Mand dræbt af en Lynstraale. - J Randers vedvarede Uveiret fra Kl. 7 om Aftenen, med enkelte Timers Ophold, til næste Morgen ved samme Tid. Det var især her og i Omegnen at store Hagel og Jisstumper faldt. Da de nedstyrtede paa Tagsteen og Tagrender lød det, som Man omtrent kan forestille sig en jævn Steenregn. Lykkeligviis var det temmeligt stille Veir, og desuden afløstes Haglene ogsaa snart af en frygtelig Styrteregn; mangfoldige Vinduesruder vilde ellers sikkert være gaaede i Løbet. –
Lolland-Falsters Stifts-Tidende, 1833-07-09
Ogsaa i Fyen har Uveiret raset. J Sjælland synes det at have været mindre strængt.
Lolland-Falsters Stifts-Tidende, 1833-07-09
Hofraad Dr. Mejers nylig i Trykken udkomme Reise i Holsteen fortælles Følgende om de kieler Drenges Fugleskydning med Flitsbue, som holdes hvert Aars 28de Juni, "Skytterne maa ikke være under 9 og ikke over 14 Aar gamle. Om Morgenen Kl. 8 drage de med Musik og med deres Fane, som Dronningen af Danmark har foræret dem, parviis igjennem Staden til Badeanstalten. En af Staden dertil udnævnt Senator og deres Lærere gaaer med dem, og under deres Opsyn staae de ogsaa. Alle de, som beklæde Officiers, eller andre Poster, ere bestøvlede og besporede, bære ved Siden smaa Kaarder og have fra Skuldrene nedhængende blaa Skjærf med forgyldte Fryndser. Sex Underofficierer med Hellebarder omgive Toget. Paa Alles Huer prange Nationalcocarder. Gravitetiske og med en Alvor, som gjaldt Rigers Erobring, skride de smaa Bueskytter, frem. Men endnu alvorligere betragte Forældre og Bedsteforældre dem; thi de have jo ogsaa feiret denne Dag i deres Ungdom. "Al! maatte dog min Søn i Dag gaae af med Seiren, og blive Fuglekonge!" Dette Ønske er tydeligt at læse paa Fædrenes, men især paa Mødrenes Ansigter. Saasnart Skytterne ankomme til Skydepladsen forelæser Senatoren dem, under et stort Telt, Statuterne, efter hvilke de skulle handle, og strængt straffes enhver Overtrædelse. Jeg saae der holdtes Ret over en Dreng, som havde drukket Viin. Han maatte betale nogle Skillinger, hvorhos det betydedes ham, at han vilde blive udstødt af Selskabet, dersom det skeete endnu engang. Under dette Telt ere ogsaa Præmierne, som bestaae i Bøger, Landkort o. s. v., opstillede. Hvor, som gjør det bedste Skud, bliver Konge, erholder den første Priis, og om hans Hals prunker en svær Sølv kjæde med Medailler og en Sølvfugl. Han har Ret til at vælge sig en Dronning blandt de unge Piger, med hvem han aabner Ballet; pudsigt er det at see paa, hvorledes ved dette Klokkeslet de smaa Piger komme kjørende, festligen pyntede, hvorledes Drengene med Anstand hjælpe dem ud af Vognen og føre dem ind i Dandsesalen. Gjerne havde jeg seet paa Dandsen, men Drengene med deres Hellebarder vilde ikke tillade mig at slippe ind. Kun de Forældre, som have Børn ved denne Fest, er Jndtrædelsen tilladt, og hvad der især er priisværdigt, er, at her gjælder hverken Formue, Rang eller Stand, i det Børn af alle Stænder have lige Deel i Festen. Mariebo. Sognefoged og Lægdsmand Frederik Jørgensen af Vindeby og Sognefoged og Lægdsmand Mads Andersen paa Feis ere benaadede med Dannebrogsmændenes Hædertegn.
Lolland-Falsters Stifts-Tidende, 1833-07-09
Ved Classelotteriets sidste Trækning udkom en Gevinst paa 40 Rbd. i Hr. Procurator Hviids Collection i Nakskov.
Lolland-Falsters Stifts-Tidende, 1833-07-09
J Tallotteri-Collectionen i Nakskov er i den 1250de altonaer Trækning, den 18de f. M., vunden en Terne paa No. 26, 50, 80.
Lolland-Falsters Stifts-Tidende, 1833-07-09
Saxkjøbing Marked den 5te dennes begunstigedes af særdeles godt Veir. J det Hele taget vare de Handlende vel tilfredse. Gode Arbeidsheste betaltes med 50 til 70 Rbd. Stykket.
Lolland-Falsters Stifts-Tidende, 1833-07-09
J Gaar Morges havde vi atter Torden, der ledsagedes af stærk Regn.
Lolland-Falsters Stifts-Tidende, 1833-07-09
Jndsendt. Hr. Rector Stephansen ved Nakskov lærde Skole anmodes herved, efter flere af hans Venners og Bekjendteres eenstemmige Ønske, venskabeligst om at udgive i Trykken den af ham, ved Hs. Maj. Kongens høie Nærværelse i Skolen den 11te Juni d. A., holdte Tale, da han derved vil gjøre sig dem særdeles forbundne.
Lolland-Falsters Stifts-Tidende, 1833-07-09
Den 2den Juli solgtes Species paa Kjøbenhavns Børs til 12 Mk. 8 s.
Lolland-Falsters Stifts-Tidende, 1833-07-09
Bekjendtgjørelser.
Lolland-Falsters Stifts-Tidende, 1833-07-09
Auctioner. Efter Begjæring af Skifteretten i afdøde Postbud Peter Jensens og siden afdøde Enkes Anne Hansdatters Boe, afholdes 3de Auktioner over Boets Huus No. 65 i denne Byes Østergade, bestaaende af 10 Fag Forhuus og 3 Fag Baghuus med Grund og Hauge, og en Bilæggerkakkelovn, nemlig: Fredagene den 26de Juli, 2den og 9de August førstkommende, om Formiddagen Kl. 11. Conditionerne erfares paa mit Contoir. Nykjøbing paa Falster, den 28de Juni 1833. Møller.
Lolland-Falsters Stifts-Tidende, 1833-07-09
Jfølge det kongel. Rentekammers Ordre bliver førstkommende Torsdag den 11te dennes om Formiddagen Kl. 10 paa Marieboe Raadstue afholdt Auction, paa Stiftamtmandens nærmere Approbation, over Bortforpagtningen i indeværende Aar af Høesletten og Græsningen paa den Hans Majestæt Kongen tilhørte Eng og Tørvemose i Marieboe Kjøbstæds østre Mark. Marieboe Amtstue, den 8de Juli 1833. M. C. S. Eller.